b'\n_START_ARTICLE_\nGospod Pepi ali zgodnje iskanje imena\n_START_PARAGRAPH_\nGospod Pepi ali zgodnje iskanje imena je generacijsko-dru\xc5\xbeinski roman z avtobiografsko osnovo pisatelja, pesnika in publicista Jo\xc5\xbeeta Snoja. Iz\xc5\xa1el je leta 2000._NEWLINE_O\xc4\x8detova pripoved, obogatena s \xc5\xa1tevilnimi drobnimi zapa\xc5\xbeanji, ljube\xc4\x8da in duhovita, ostaja osrednja povezovalna nit v romanu, ki je pisan iz perspektive zvestega otro\xc5\xa1kega poslu\xc5\xa1alca, radovednega sina U\xc5\xa1ka. Ta na vrtu gospoda Pepija, pripovedoval\xc4\x8dev stric, prislu\xc5\xa1kuje tetam, materi in o\xc4\x8detu. Ko je morala dru\xc5\xbeina zaradi druge svetovne vojne in nevzdr\xc5\xbenih politi\xc4\x8dnih razmer prisilno oditi iz Maribora, je konec U\xc5\xa1kovega otro\xc5\xa1tva in za\xc4\x8denja se doba odraslosti. Romaneskna nit se\xc5\xbee tudi v sodobnost, vse do slovenske osamosvojitve leta 1991, do novorevija\xc5\xa1kega gibanja, izdaje znamenite 57. \xc5\xa1tevilke te revije in do konca desetdnevne vojne. Toda podoba Meljske ceste iz pisateljevega otro\xc5\xa1tva ostaja stalna, nikoli izbrisana izku\xc5\xa1nja ter vsedolo\xc4\x8dljiv spomin.'